《春夕感雨》
明代·郭辅畿

湿生础汗暮云屯，夜雨丁丁已浃旬。素沫乍流疑洗月，寒丝不断似留云。

频敲碧瓦鹃声杂，细渍青苔鹤迹匀。绕砌落英香泪注，一庭星影白如银。

作者简介：郭辅畿（一六一六 — 一六四八），原名京芳，字咨曙。大埔人。明思宗崇祯十五年（一六四二）举人。有《洗砚堂文集》、《秋驾草》、《楚音集》、《菱青集》、《金樯集》、《闺怨诗百首》、《饮兰纪呓》等。民国《新修大埔县志》卷一九有传。